Konstabel Mamat

Konstabel Mamat merupakan sebuah filem Melayu genre aksi dan komedi yang diterbitkan di Malaysia pada tahun 1992. Filem Konstabel Mamat diterbitkan dalam bentuk filem warna.

Filem Konstabel Mamat mula ditayangkan pada 1992 di pawagam seluruh negara. Menampilkan Salih Yaacob, Ziela Jalil dan ramai lagi.

Pengarah
Filem Konstabel Mamat diarah oleh pengarah Z. Lokman pada 1992.

Sinopsis
Mamat (Salih Yaacob) digantung tugas tiga bulan daripada jawatan konstabel polis kerana lalai dalam tugasan menangkap ketua gengster Mail Musang a.k.a Ismail Musa a.k.a. Sangam (disebabkan beliau menyukai filem Bollywood) yang menjadi bapa ayam sindiket pelacuran di Kuala Lumpur. Walaupun begitu Mamat seorang yang terkenal kerana kehebatannya membanteras jenayah, dan masih rajin menangkap pencuri walaupun digantung tugas. Dia seorang yang lucu dan hebat dalam seni mempertahankan diri.

Mamat jatuh cinta dengan Mimi, iaitu kekasih gelap Mail Musang, dan ini dihidu olehnya. Mail memaksa kekasihnya untuk membunuh Konstabel Mamat, tetapi disebabkan perasaan cinta dia tidak sanggup untuk membunuh Mamat. Mimi cuba melarikan diri tetapi akhirnya mati selepas berbalas tembak dengan konco Mail Musang. Mail Musang dan konco-konconya cuba membunuh Konstabel Mamat tetapi gagal. Akhirnya Mamat berjaya menangkap Mail Musang dan kembali bertugas sebagai polis.

Pelakon
 Salih Yaacob sebagai Mamat
 Ziela Jalil sebagai Mimi
 Kuza Muzani sebagai Hasnah
 Latif Ibrahim sebagai Mail Musang
 Hamid Gurkha
 Rosnah Mat Aris
 Sidi Oraza sebagai Karim Janggut
 Zain Yahya
 Ghazali Sumantri sebagai Mat Mentol
 Z. Lokman sebagai Mamak
 Norseha
 Tarzan Malaysia sebagai Tarzan
 Laila Nasir

Lihat juga
 Filem Malaysia tahun 1992

Pautan luar


Kategori:Filem 1992
Kategori:Filem Malaysia tahun 1992
Kategori:Filem arahan Z. Lokman
Kategori:Filem komedi Malaysia
Kategori:Filem komedi
Kategori:Filem bahasa Melayu